Държавен вестник, бр. 8, 2014 г., стр. 97

БРОЙ  8	
Д Ъ Р Ж А В Е Н  В Е С Т Н И К 	
СТР.  97  
§ 9. Трудовите правоотношения с цивилните 
служители от Централното военно окръжие 
преминават към Главна дирекция „Инфра­
структура на отбраната“ в Министерството 
на отбраната съгласно чл. 123 от Кодекса на 
труда, съответно § 36 от преходните и заключи­
телните разпоредби на Закона за изменение и 
допълнение на Закона за държавния служител 
(ДВ, бр. 24 от 2006 г.).
§ 10. (1) Трудовите правоотношения на ра­
ботниците и служителите от реорганизираните 
организационни структури и административни 
звена на Министерството на отбраната и струк­
турите на пряко подчинение на министъра на 
отбраната се уреждат в съответствие с чл. 123 от 
Кодекса на труда, а в случаите на намаляване 
числеността на персонала – в съответствие с 
чл. 328, ал. 1, т. 2 от Кодекса на труда. 
(2) Служебните правоотношения на дър­
жавните служители от реорганизираните 
организационни структури и административ­
ни звена на Министерството на отбраната и 
структурите на пряко подчинение на минис­
търа на отбраната се уреждат в съответствие 
с чл. 87а от Закона за държавния служител, 
в случаите на съкращаване на длъжности – в 
съответствие с чл. 106, ал. 1, т. 2 от Закона 
за държавния служител, а при закриване на 
администрацията, в която е назначен дър­
жавният служител – в съответствие с чл. 106, 
ал. 1, т. 1 от Закона за държавния служител. 
(3) Правоотношенията с военнослужещите 
от реорганизираните организационни струк­
тури и административни звена на Министер­
ството на отбраната и структурите на пряко 
подчинение на министъра на отбраната се 
уреждат в съответствие с разпоредбите на 
Закона за отбраната и въоръжените сили на 
Република България.
§ 11. Изпълнението на постановлението се 
възлага на министъра на отбраната.
§ 12. Постановлението влиза в сила от 
1 февруари 2014 г.
Министър-председател:
Пламен Орешарски
За главен секретар на Министерския съвет: 
Нина Ставрева
УСТРОЙСТВЕН ПРАВИЛНИК
на Министерството на отбраната
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят орга­
низацията, редът на дейност, функциите и 
числеността на персонала на Министерството 
на отбраната, наричано по-нататък „минис­
терството“.
Чл. 2. (1) Министерството на отбраната е 
юридическо лице на бюджетна издръжка със 
седалище София, ул. Дякон Игнатий 3.
(2) Министерството на отбраната е орга­
низирано в административни звена, които 
интегрирано и във взаимодействие помежду 
си подпомагат министъра на отбраната, за­
местник-министрите, постоянния секретар 
на отбраната и началника на отбраната при 
осъществяване на правомощията им, осигу­
ряват технически дейността им и извършват 
дейности по административното обслужване 
на физическите и юридическите лица.
Г л а в а  в т о р а
ПРАВОМОЩИЯ НА МИНИСТЪРА НА ОТ­
БРАНАТА
Раздел I
Общи положения
Чл. 3. (1) Министърът на отбраната, наричан 
по-нататък „министъра“, ръководи и отговаря 
за провеждането на държавната политика в 
областта на отбраната на страната.
(2) Министърът ръководи и представлява 
Министерството на отбраната.
Чл. 4. (1) При изпълнението на правомо­
щията си и при изготвянето на проекти на 
нормативни и административни актове минис­
търът се подпомага от заместник-министри, 
постоянен секретар на отбраната и началник 
на отбраната.
(2) Министърът делегира със заповед пра­
вомощия на заместник-министрите и определя 
техните функции.
(3) Функциите и правомощията на ми­
нистъра в негово отсъствие от страната, при 
невъзможност да ги изпълнява в цялост или 
частично или когато ползва законоустановен 
отпуск, се изпълняват от определен с негова 
писмена заповед заместник-министър за всеки 
конкретен случай.
Раздел II
Правомощия на министъра на отбраната
Чл. 5. Министърът на отбраната ръководи, 
координира и контролира осъществяването на 
държавната политика в областта на отбраната 
на страната, като осъществява правомощията 
си по Закона за отбраната и въоръжените сили 
на Република България и по други закони.
Раздел III
Постоянен секретар на отбраната
Чл. 6. (1) Постоянният секретар на отбра­
ната освен функциите, определени в Закона за 
отбраната и въоръжените сили на Република 
България, изпълнява и следните функции:
1. участва в дейността на ръководни и ра­
ботни органи на НАТО, Европейския съюз и 
други международни организации в случаите, 
когато е оправомощен от министъра;
2. ръководи подготовката на становища 
на министъра по съгласуване на документи­
те, разработвани в процеса на отбранително